

# Илдар Халиков рәислегендә ”Татспиртпром” ААҖ Директорлар советының чираттагы утырышы узды

*10.07.2015*


Бүген Татарстан Республикасы Хөкүмәте йортында ТР Премьер-министры Илдар Халиков рәислегендә “Татспиртпром” ААҖ Директорлар советының чираттагы утырышы узды.


Көн үзәгенә куелган төп мәсьәләләр - 2015 елның 3 кварталында “Татспиртпром” ААҖ финанс-хуҗалык эшчәнлегенең план күрсәткечләрен, шулай ук 2015 елга компаниянең ачыкланган бюджетын раслау, эшләп чыгарыла торган продукциянең ассортиментын яңарту буенча эш турында, “Казан” шәраб заводы”филиалының эшчәнлеген үстерү стратегиясе турында.


Директорлар советы финанс директоры Әлфия Каюмова докладын тыңлады.

2015 елның 3 нче кварталына “Татспиртпром” ААҖ нең финанс-хуҗалык эшчәнлегенең план күрсәткечләре, шулай ук 2015 елга компаниянең бюджеты расланды. 2015 елның 3 кварталында Усад спирт заводын эшләтеп җибәрүгә бәйле, спирт җитештерү күләмен 2,4 тапкыр арттыру планлаштырыла, ул 997 мең дал тәшкил итәчәк. Шуңа бәйле, компания читтән спирт сатып алудан тулысынча баш тартырга планлаштыра.


Алкоголь продукциясен 2 164 мең дал күләмдә җитештерү планлаштырыла. Барлык дәрәҗәдәге бюджетларга 6 358 млн сум күләмендә салым һәм акциз түләү планлаштырылган.


“Татспиртпром” ААҖ генераль директорының стратегия буенча урынбасары Александр Астахов продукция ассортиментын яңарту буенча эшләр турында һәм “Казан” шәраб заводы” филиалы эшчәнлеген үстерү стратегиясе турында хәбәр итте. Директорлар советы бу мәгълүматны игътибарга алды һәм “Казан” шәраб заводы” филиалының үсеш концепциясен хуплады.


*“Татспиртпром” ААҖ матбугат хезмәте*
Илдар Халиков рәислегендә ”Татспиртпром” ААҖ Директорлар советының чираттагы утырышы узды